L'Ajuntament torna a licitar les obres de finalització del pavelló esportiu SUNP VI amb finançament de la Generalitat i el Consistori
31 de maig 2019

![Imagen 1](/media/actualidad/PublishingImages/1 Políticos/C_pepe_gil.jpg)

L'Ajuntament torna a posar en marxa la licitació per a adjudicar les obres de finalització del pavelló esportiu SUNP VI, situat a la urbanització al costat del cementeri del Port de Sagunt i el barri San José. La Junta de Govern ha aprovat este matí els plecs de prescripcions tècniques i clàusules administratives particulars que regiran l'adjudicació del contracte amb un pressupost de 3.204.697 euros IVA inclòs. Esta inversió es finança amb fons de la Generalitat Valenciana (2.138.171 euros) i de l'Ajuntament de Sagunt (1.066.526 euros). El termini d'execució previst per a les obres és de 18 mesos més el temps necessari per a la tramitació i obtenció de les autoritzacions necessàries. Es publicarà l'anunci de licitació en el perfil del contractant i es donarà el trasllat a les Conselleries competents. 

  

![](/media/mfxflyrg/14c_pab_sunp_vi_01.jpg)  
![](/media/1y3kosyb/14c_pab_sunp_vi_02.jpg)  
  

El regidor en funcions de Contractació, Pepe Gil, ha declarat que **“hui, la Junta de Govern Local ha aprovat per fi la licitació per a adjudicar les obres del Pavelló del SUNP VI. Este és un projecte que va començar en el 2009, que va ser dotat econòmicament i que ha hagut de passar per una sèrie de problemes importants per a anar dotant-lo i solucionar els problemes administratius que hi havia sobre este tema. Sense voler, ens va costar més de 2 anys el poder tornar a traure a licitació eixes obres; van ser adjudicades a una empresa. L'empresa, després d'estudiar el projecte ens va dir que no podia fer-ho amb eixos diners, o que no volia fer-ho, i ens vam veure obligats a rescindir el contracte amb esta empresa. A partir d'ací, vam tornar a fer la valoració econòmica del projecte i ens van dir que feia falta aproximadament 1.063.000 €, per això, en l'aprovació de pressupostos, dotem de 700.000 € més al projecte, que han vingut sobre la base d'un préstec que hem demanat, i això ha permés aprovar els plecs per a poder licitar les obres del pavelló**”. 

  

El 25 de setembre de 2009 es va autoritzar el finançament amb càrrec al Pla Especial de Suport a la Inversió Productiva (PIP) en municipis de la Comunitat Valenciana del Consell, la despesa del qual assumia la Generalitat Valenciana en 2.370.000 euros l'any 2010 i 1.030.000 euros l'any 2011. El dia 13 d'abril del 2011 es va adjudicar a l'empresa ELECNOR, SA el contracte per import de 3.161.016 euros IVA inclòs. El 26 d'octubre de 2012, la Junta de Govern Local va acordar aprovar la modificació segona del projecte  i segona pròrroga del contracte d'obra inclòs en el PIP que va suposar un increment de l'import de l'obra de 190.810 euros IVA inclòs. El 9 d'abril de 2013 s'adoptava la Resolució d'Alcaldia en virtut de la qual s'estimava la sol·licitud de suspensió del contracte d'obra amb l'empresa ELECNOR SA. 

  

![](/media/agjdd5zj/14c_pab_sunp_vi_03.jpg)  
![](/media/5omcopbx/14c_pab_sunp_vi_06.jpg)  
  

La Junta de Govern va acordar el 10 de febrer de 2017 aprovar la sol·licitud de cofinançament del projecte amb un import de 363.000 euros IVA inclòs. En la sessió celebrada el dia 1 de setembre de 2017 es va acordar aprovar la resolució del contracte amb l'empresa ELECNOR SA. El 23 de novembre de 2017 es disposa de l'informe del servici d'espectacles no posant cap impediment a l'execució de l'edifici, en el qual es condiciona l'atorgament de la llicència prèvia a l'obertura a l'adopció de les mesures reflectides en l'informe.

  

El 20 d'abril del 2018 es va aprovar l'adjudicació del contracte d'obra inclòs en el PIP a l'empresa LLEVANTINA INGENIERIA I CONSTRUCCIÓ SL. Mitjançant acord de la Junta de Govern Local el 22 de febrer del 2019 es resolia (es deixava sense efecte) el contracte per mutu acord.

  

El regidor ha agregat que “**les obres duraran aproximadament 15 mesos, i això permetrà que estiguen acabades abans del dia 31 de desembre de 2020**”.

  

![](/media/ldhgu2fh/14c_pab_sunp_vi_04.jpg)![](/media/c3ulmwhc/14c_pab_sunp_vi_07.jpg)  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-torna-a-licitar-les-obres-de-finalitzacio-del-pavello-esportiu-sunp-vi-amb-financament-de-la-generalitat-i-el-consistori/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-torna-a-licitar-les-obres-de-finalitzacio-del-pavello-esportiu-sunp-vi-amb-financament-de-la-generalitat-i-el-consistori/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-torna-a-licitar-les-obres-de-finalitzacio-del-pavello-esportiu-sunp-vi-amb-financament-de-la-generalitat-i-el-consistori/ "Linked In")
*   [](mailto:?body=https://aytosagunto.es/va/actualitat/l-ajuntament-torna-a-licitar-les-obres-de-finalitzacio-del-pavello-esportiu-sunp-vi-amb-financament-de-la-generalitat-i-el-consistori/)